open-index/open-wikipedia-markdown huggingface dataset:
Léon Zeches

De **Léon Zeches**, gebuer de 27. Dezember 1942 am Rollengergronn (Lëtzebuerg), ass e lëtzebuergesche Journalist a Soziolog. Hien ass besonnesch duerch seng Leitartikelen am Wort bekannt, wouvun en tëscht 1995 an Enn 2009 de Chefredakter an Direkter war.

## Karriär
* 1968: Redakter am *Luxemburger Wort*;
* 1976: Stellv. Chefredakter am *Luxemburger Wort*;
* 1995 - Enn 2009: Chefredakter an Direkter vum *Luxemburger Wort*;
* 2006 - Juni 2009: Geneneraldirekter vu *[[Saint-Paul Luxembourg]]* an zousätzlech Administrateur-délégué.

## Publikatiounen
* Artikelen a Bäiträg an Zäitschrëften a Sammelbänn
* Editeur mam Jürgen Haase vum Buch *"Der Neunte Tag, Pfarrerblock 25487"*, d'Buch zum Film: *"[[Der neunte Tag]]"* vum Regisseur Volker Schlöndorff.

## Auszeechnungen
* Commandeur vum Ordre de Mérite du Grand-Duché de Luxembourg (Promotioun 2010)
* Den 21. Januar 2007 ass de Léon Zeches, nom Pierre Grégoire, Marcel Reding, Georges Kiesel a Pierre Werner als 5. Lëtzebuerger mam Peter-Wust-Präis ausgezeechent ginn.

## Kuckt och
* Saint-Paul Luxembourg
Guinkirchen

**Guinkirchen** ass eng franséisch Uertschaft a Gemeng am Departement Moselle an der Regioun Grand Est.
Gomelange

**Gomelange** ass eng franséisch Uertschaft a Gemeng am Departement Moselle an der Regioun Grand Est.

## Kuckeswäertes
* *La Vieille Maison 1710 de Gomelange*, e restauréiert aalt Bauerenhaus, dat als *Écomusée* amenagéiert gouf, an dat vu Juni bis September mat, all Sonndeg ka besich tginn

## Um Spaweck
*Websäit vun der ''Vieille Maison 1710 de Gomelange''
NGC 2353

Den **[[New General Catalogue|NGC]] 2353** ass en oppene Stärekoup am Stärebild Capricornus (Eenhar) mat engem Duerchmiesser vun 20 Bouminutten an enger visueller Hellegkeet vu +7,10&nbsp;mag.

**[[Koordinaten]]** (Equinoxe 2000)
* Rektaszensioun: 7 14 30,00
* Deklinatioun: -10°16'00,0"

## Kuckt och

## Um Spaweck
*  ''NGC 2353'' w SEDS.org (Revised NGC)
*  Dane w SIMBAD
*  ''NGC 2353'' w NASA Extragalactic Database 
*  Spis obiektów NGC z podstawowymi danymi
NGC 2356

Den **NGC 2356** ass en oppene Stärekoup am Stärebild Gemini (Zwilling). Den NGC 2356 huet e Wénkelduerchmiesser vun néng Bouminutten an eng visuell Magnitude vu +9,70&nbsp;mag.

**[[Koordinaten]]** (Equinoxe J2000.0)
*Rektaszensioun: 7 17 00,00
*Deklinatioun: +13°45'00,0"

## Kuckt och
* Index-Katalog
* Messier-Katalog
* NGC-Katalog

## Um Spaweck
*  http://www.serifone.de/ngc_alt.htm
NGC 2359

Den **NGC 2359**, och bekannt als **Intenniwwel** an **Helm vum Thor**, ass e Wolf-Rayet-Rankniwwel (eng speziell Aart vun Emissiounsniwwel am Stärebild Canis Major (Groussen Hond). Den NGC 2359 huet eng visuell Magnitude vu +11,45&nbsp;mag an eng Wénkelausdeenung vun 10.0'&nbsp;×&nbsp;5.0'. Dësen Emissiounsniwwel gëtt am Géigesaz zu de meeschten aneren net duerch O-Stäre (wéi z.&nbsp;B. den Orionniwwel) oder wäiss Zwergen (wéi d'Planetaresch Niwwel) zum Liichten ugereegt, mä duerch e Wolf-Rayet-Stär. D'Material staamt méiglecherweis och vum zentralen Wolf-Rayet Stär, dat hie bei enger fréierer Explosioun verluer huet.

Den nordwestlechen Ausleefer vum NGC&nbsp;2359 ass als *IC 468* katalogiséiert; beim Objet *NGC 2361* handelt et sech ëm e Knuet am NGC&nbsp;2359.

## Kuckt och

## Um Spaweck
*  Foto vum Emissiounsniwwel NGC 2359
Alphabetesch Lëscht vun den Asteroiden (2)

## Kuckt och

*Lëscht vun den Asteroiden

Weider Asteroiden:
1
A
B
C
D
E
F
G
H
I
J
K
L
M
N
O
P
Q
R
S
T
U
V
W
X
Y
Z
Bermering

** Bermering ** ass eng franséisch Uertschaft a Gemeng am Departement Moselle an der Regioun Grand Est, 10&nbsp;km westlech vun Albestroff.

D'Duerf gouf fir d'éischt am Joer 927 als *Vermeringa* ernimmt a gehéiert zanter 1766 zu Frankräich.
## Nopeschuertschaften
* Ibrick am Nordnordosten
* Bénestroff am Südosten
* Rodalbe am Süden
* Vallerange am Nordwesten

## Um Spaweck
*  Plang vu Bermering op Mapquest
Bénestroff

**Bénestroff ** ass eng franséisch Uertschaft a Gemeng am Departement Moselle an der Regioun Grand Est, 8&nbsp;km westlech vun Albestroff.

Den Uert war schonn zu réimescher Zäit als *Bonconica* bewunnt a gouf am Joer 1093 als *Bovenestorff* ernimmt. D'Uertschaft gehéiert zanter 1766 zu Frankräich.

Am Joer 1885 gouf d'Gare vu Bénestroff gebaut, déi eng
bedeitend Tëschestatioun op der Streck vu Metz op Stroossbuerg gouf.

## Nopeschuertschaften
* Ibrick am Norden
* Neufvillage am Nordnordosten
* Nébing am Osten
* Rodalbe am Westen

## Um Spaweck
*  Plang vu Bénestroff opMapquest
AFC Bournemouth

**AFC Bournemouth** (Spëtznumm *The Cherries*) ass en englesche Foussballveräin zu Bournemouth am Dorset. Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System, dest nodeem is um Enn vun der Saison 2007/08 aus der Football League One ofgestige sinn. De Veräi spillt seng Heemspiller am Fitness First Stadion.

De Veräi gouf 1899 gegrënnt. 1921 hu si fir d'éischt an der drëtthéchster englescher Liga, der *Third Division South* gespillt. 1989 ware si an der *Second Division*, deemools der zweethéchster Spillklass am englesche Foussball, um Enn vun der Saison op der 12. Plaz, bis ewell hir bescht Positioun.

## Um Spaweck
*  Offiziell Websäit vun AFC Bournemouth
Marimont-lès-Bénestroff

**Marimont-lès-Bénestroff ** ass eng franséisch Uertschaft a Gemeng am Departement Moselle an der Regioun Grand Est.
Jean-Paul Marat

De **Jean-Paul Marat**, gebuer de 24. Mee 1743 zu Boudry an der Schwäiz, a gestuerwen den 13. Juli 1793 zu Paräis, war e franséischen Dokter a Revolutionär.

No sengem Medezinstudium war de Jean-Paul Marat als Professer an als Fuerscher zu Paräis an zu London beschäftegt. 1777 gouf hien Dokter vum Grof vun Artois, dem spéidere Kinnek Charles X. vu Frankräich.

Beim Ausbroch vun der Franséischer Revolutioun huet hie sech un d'Spëtzt vun där Beweegung gestallt an hien huet den Haass vun de Massen duerch seng Rieden a Schrëfte gestëppelt. A senger Zeitung *[[L'ami du peuple]]* (1789-92) huet hie mat belaaschtenden Aussoen d'Nimm vu sougenante Feinde vum Vollek publizéiert.

No der Ofschafung vun der Monarchie konnt de Jean-Paul Marat seng Agitatioun nach verstärken. Hien huet sech dunn de Jakobiner ugeschloss a war 1792 ee vun den Haaptresponsabele vun de Septembermassakeren. Nieft dem Georges Jacques Danton an dem Maximilien de Robespierre war hien ee vun den Deputéierte vun de Montagnards an der Convention nationale. Am Fréijoer 1793 huet hien eng Vernichtungskampagne géint d'Mëttelschichtspartei vun de Girondins ageleet. Als Revanche huet déi 25jäereg Charlotte de Corday hien erstach, wéi hien an der Buedbidden eng Ried preparéiert huet. Fir hir Dot gouf d'Charlotte de Corday e puer Deeg duerno guillotinéiert.

## Um Spaweck
Torcheville

**Torcheville** ass eng franséisch Uertschaft a Gemeng am Departement Moselle an der Regioun Grand Est.

D'Uertschaft läit am Parc naturel régional de Lorraine.
Eadweard Muybridge

Den **Eadweard Muybridge**, gebuer den 9. Abrëll 1830, a gestuerwen den 8. Mee 1904, war en englesch-US-amerikanesche Fotograf, dee virun allem fir den Asaz vu multipele Kamerae bekannt gouf, mat deenen e Beweegunge festgehalen huet, a säin *[[Zoopraxiscope]]*, en Apparat, fir beweegt Biller ze projezéieren, nach ier den Zelluloid-Film erfonnt gi war, deen nach haut an den Asaz kënnt.

## Liewen a Karriär
De Muybridge gouf als **Edward James Muggeridge** zu Kingston-upon-Thames an England gebuer. Muggeridge gouf zu Muygridge an dann zu Muybridge, nodeem en an de fréien 1850er Joren an d'USA emigréiert war.

Hien huet 1855 zu San Francisco ugefaangen, als Verlagsagent a Libraire ze schaffen. Hien huet sech ëmmer méi fir Fotografie intresséiert, an huet 1866 e Fotosatelier opgemaach. 
1867 gouf e mat senge Fotoe vum Yosemite-Nationalpark a vu San Francisco bekannt. Publizéiert goufe se am Ufank ënner dem Pseudonym "Helios". 1868 krut de Muybridge den Optrag, der U.S. Arméi hir Expeditiounen an Alaska fotografesch ze dokumentéieren.

1871 no enger Optragsarbecht fir d*'California Geological Survey* ass en e puer Joer doruechter gezunn, Fotoen ze maachen. 1873 huet en nees fir d'Arméi fotograféiert, wéi déi géint Indianer Krich gefouert hunn.

1872 gouf et eng "Kontrovers" iwwer d'Fro, ob d'Päerd beim Galopp fir e kuerzen Ablack déi véier Bee mateneen a der Luucht hätt.De Leland Stanford, e Geschäftsmann a Besëtzer vu Rennpäerd, huet de Muybridge agestallt, fir d'Fro ee fir allemol ze léisen.

De Muybridge huet dofir e Verfaren entwéckelt, fir Fotoe vu Beweegungen duerch en elektreschen Ausléiser zu maachen. 1877 koum et dann zum Beweis: eng eenzel Foto, op där een d'Course-Päerd *Occident* beim Galopp, déi véier Houf an der Luucht, ze gesinn ass.

1878 huet de Muybridge säi Procedé weiderentwéckelt, an zwar huet en e Päerd mat 50 Kameraen opgeholl, déi niefteneen, parallel zum Päerd sengem Tracé, opgestallt waren, an déi eng no der anerer duerch en dënnen Drot vum Päerd ausgeléist goufen.

1874 huet de Muybridge senger Fra hiren Amant, e gewësse Majouer Harry Larkyns erschoss. Am Prozess duerno gouf e fräigesprach, well et e "justifiéerten Doudschlag" gewiescht wier.

Nodeem en e puer Joer a Mëttelamerika verbruecht hat, huet de Muybridge seng Experimenter mat Beweegungen nees opgeholl. Hien huet mat de Chemikalie fir z'Entwéckelen experimentéiert, an huet den Zoopraxiscope erfonnt, eng Machinn, déi, wéi den Zoetrope funktionéiert huet, mä déi d'Biller projezéiert huet, soudatt d'Publikum realistesch Beweegunge konnt gesinn.

Hien huet déi Technik bei ville Mënschen an Déieren agesat, fir hir Beweegungsofleef festzehalen.

Seng Aarbecht war deelweis staark vun där vum Fransous Étienne Jules de Marey beaflosst.

Intressanterweis gëtt dem Muybridge seng Technik haut nach als Spezialeffekt beim Film agesat, allerdéngs, fir de Géigendeel z'erreechen: De Sujet, dee sech sou gutt wéi net beweegt, dofir awer de Bléckwénkel.

## Literatur
* Rebecca Solnit. *River of Shadows: Eadweard Muybridge and the Technological Wild West*, 2003 ISBN 0-670-03176-3.

## Um Spaweck
Attilloncourt

**Attiloncourt** ass eng franséisch Uertschaft a Gemeng am Departement Moselle an der Regioun Grand Est.

Dat klengt Duerf gouf no engem Franke mam Numm *Adalung* benannt a gehéiert zanter 1766 zu Frankräich.

An de Krichsjoren 1915-18 hat d'Uertschaft de verdäitschten Numm *Edelinghofen*, an 1940-44 den Numm *Attenhofen*.

**Beschreiwung vum Wopen**:
*Parti de gueules et d'argent, à la bordure d'azur.*

## Nopeschuertschaften
* Grémecey am Nordosten
* Pettobcourt am Osten
* Mazerulles am Süden
* Brin-sur-Seille am Südwesten
* Bioncourt am Nordwesten

## Um Spaweck
*  Plang vun Attilloncourt op Mapquest
Biologeschen Tissu

E **biologeschen Tissu**, och nach **Geweebe**, ass eng Grupp vun Zellen, déi d'selwecht gebaut sinn an dowéinst eng selwecht Funktioun hunn.

## Biologesch Tissue beim Mënsch an de Mamendéieren am Allgemengen
* Den Epitheltissu, deen déi baussenzeg oder déi bannenzeg Fläch vun engem Organ "tapezéiert".
* De Stäiptissu, deen d'Funktioun huet, fir e biologesche Kierper, oder Deeler dovun, ze stäipen. Beispiller: Knorpel a Schanken.
* Den Nerventissu, deen dozou déngt, Nervereizer ze produzéieren oder se weiderzeleeden.
* De Muskeltissu, dee sech zesummenzéie kann, a sou Beweegungen erlaabt.

An de biologeschen Organer oder Systemer sinn ëmmer e puer Zorte vu biologeschen Tissuen ze fannen.

## Um Spaweck
Kristallographie

D**'Kristallographie** befaasst sech mat der Erfuerschung vu Kristallen a kuckt, wéi se zesummegesat sinn, wéi se entstinn oder hiergestallt kënne ginn.

## Andeelung
Et gëtt:
* 7 Kristallsystemer: *triklin*, *monoklin*, *orthorhombesch*, *tetragonal*, *trigonal*, *hexagonal* a *kubesch*.

* 14 Bravais-Netzwierker;
* 32 Klasse vu kristalliner Symmetrie;
* 230 Raumgruppen

Dëst si *magesch Zuele* vun der Kristallographie.

Méi Klasse sinn net méiglech aus mathemateschen Ursaachen.
Tissu

**Tissu** ass:
* eng Grupp vun Zellen: Biologeschen Tissu
* e Material, dat duerch Verbanne vu Faseren eng textil Fläch bilt: Stoft
Zweekummersystem

En **Zweekummersystem**, och **Zweekummerparlament** oder **Bikameralismus** genannt, ass e politesche System bei deem d'Parlament an zwou Chamberen (oder Kummeren, Haiser) gedeelt ass: déi éischt Chamber ("héich Chamber" oder "Uewerhaus") an déi zweet Chamber ("niddreg Chamber" oder "Ënnerhaus"). Zil vun deem System ass et, d'Muecht vun der éischter Chamber, där hir Memberen direkt gewielt ginn an domat direkt d'Vollek vertrieden, ze reduzéieren andeems all Entscheedung vun der zweeter Chamber muss examinéiert ginn. D'Membere vun dëser zweeter Chamber gi generell iwwer indirekt Wale gewielt a representéieren dacks Departementer, Regiounen oder Staaten.

Den Zweekummersystem ass et an England schonn am Mëttelalter ginn. De Montesquieu huet 1748 d'Divisioun vum legislative Pouvoir theoreetiséiert.

Ënner dem Zweekummersystem gëtt am klassesche Konstitutionalismus vum 19. Joerhonnert de Grondsaz verstanen, datt d'Parlament aus zwou verschiddene Kummere bestoë soll, déi opgrond vun hirer ënnerschiddlecher Struktur e politescht Gläichgewiicht bei der Gesetzgiewung garantéiere sollen. Déi eng Kummer ass entweeder d'"Versammlung vun den Notabelen", vum Adel, vum Klerus (brittescht Uewerhaus, *[[House of Lords]]*), oder si ass an der Form vun engem Senat eng méi oder manner paritätesch "Vertriedung vun de Beruffsstänn" inklusiv Konscht a Wëssenschaft.

An enger Federatioun fënnt ee bal ëmmer e bikamerale Repräsentatiounssystem. Eng Chamber representéiert do d'Bevëlkerung, déi aner d'federal Entitéiten (amerikanesche Senat, Ständerat an der Schwäiz, Bundesrat an Éisträich). Den däitsche Bundesrot vun der Keeserzäit an an der Bundesrepublik Däitschland war respektiv ass keng parlamentaresch Kummer.

Déi aner Kummer besteet am Allgemengen aus de Volleksvertrieder, déi aus fräie Walen erausgaange sinn (z.&nbsp;B. Preisesch Chamber, Assemblée nationale a Frankräich). Ursprénglech waren déi zwou Kummere gläichberechtegt, an deem Sënn datt déi zwou hu missen engem neie Gesetz zoustëmmen. Am 20. Joerhonnert ass de Schwéierpunkt op d'Vollekskummer gefall an a ville Staaten huet sech en Eekummersystem duerchgesat. Lëtzebuerg zum Beispill huet e monokamerale System, mee déi dräi Nopeschlänner Belsch, Däitschland a Frankräich funktionéieren no engem bikameral System.

Kritiséiere kann een den Zweekummersystem dodran, datt en eng flexibel Politik bremse kann, wann eng Kummer déi aner permanent blockéiere kann, wat bei ënnerschiddlecher politescher Dominanz vun de Kummeren de Fall ass.

## Kuckt och
* Uewerhaus
* Ënnerhaus
* Senat
* Exekutiv, Legislativ, Judikativ
Sojus (Raumschëff)

D**'Sojus** [] (russesch  „Unioun“) ass den Numm vun enger Rei vu bemannte russesche Raumkapsele fir eng Besatzung vu bis zu dräi Persounen.

Déi an den 1960er Jore vum OKB - 1 vum Sergei Koroljow-Experimental-Konstruktiounsbüro, haut RKK Energija entwéckelt an uschléissend dacks modifizéiert Sojus-Kapsel, gouf eng bemannt Raumfär fir d'Raumstatioune vun der Saljut-Rei, spéider fir d'Mir an zanter dem Start vun der Sojus TM-31 den 31. Oktober 2000 fir d'ISS.

D'Sojus-Kapsel ass zanter 1967 am Asaz an eent vun de séchersten Transportmëttele fir an d'Äerdëmlafbunn ze kommen. D'Drorakéite sinn d'Sojus-Rakéiten, déi no russescher Traditioun, no hirer Haaptnotzlaascht genannt ginn.

### Technesch Daten
 
Déi genee Zuele kënne bei eenzele Raumschëffer vun enger Modellrei ofwäichen.

## Um Spaweck

*  Sojus TMA bei dem Fabrikant RKK Energija
*  NASA: Soyuz TMA Raumkapsel
*  David S. F. Portree: *[https://web.archive.org/web/20121104232551/http://spaceflight.nasa.gov/history/shuttle-mir/references/r-documents-mirhh.htm Mir Hardware Heritage]*, NASA RP-1357, 1995
Conseil des Anciens

De **Conseil des Anciens** war eng legislativ franséisch Versammlung déi, zesumme mam Conseil des Cinq-Cents duerch d'Constitutioun vum Joer III an d'Liewe geruff gi war, déi am August 1795 vun der Convention thermidorienne ugeholl gi war, an den 23. September 1795 applizéiert gouf.

De *Conseil des Anciens* huet sech d'Muecht mam exekutiven *[[Directoire]]* gedeelt, an zesumme mam Conseil des Cinq-Cents Gesetzer ausgeschafft. De Conseil hat 250 Memberen, vun deenen een Drëttel all Joer ausgetosch ginn ass. D'Memberen hunn op d'mannst misse 40 Joer al sinn, bestuet oder Wittmann, an zanter op d'mannst 15 Joer um Territoire vun der Republik wunnen. De Sëtz vum Conseil war de *[[Palais des Tuileries]]*, wou d'Resolutioune vum *Conseil des Cinq-Cents* entweeder ugeholl oder verworf goufen, a wou d'Direktere vun der Exekutiv gewielt goufen.

1799 huet de Conseil decidéiert, d'Versammlungen op Saint-Cloud ze verleeën, wat de Staatsstreech vum Bonaparte vereinfacht huet.

Mam *[[Consulat]]* gouf de *Conseil des Anciens* opgeléist.

## Kuckt och
* Directoire
* Zweekummersystem
* Joseph Antoine Boisset
* Claude-Alexandre Ysabeau

## Um Spaweck

*  Artikelen iwwer de ''Conseil des Anciens'' an der Constitutioun vu 1795 op Wikisource
Conseil des Cinq-Cents

De **Conseil des Cinq-Cents** war eng legislativ franséisch Versammlung déi, zesumme mam Conseil des Anciens duerch d'Constitutioun vum Joer III an d'Liewe geruff gi war, déi am August 1795 vun der Convention thermidorienne ugeholl gi war, an den 23. September 1795 applizéiert gouf. Nom Staatsstreech deen d'Enn vum *[[Directoire]]* bedeit huet, gouf de *Conseil des Cinq-Cents* vum Bonaparte opgeléist. Hien hat säi Sëtz an der *Salle du Manège* (Rue de Rivoli).

D'Diktatur vun der Convention war den 9. Thermidor Joer II mam Stuerz vum Robespierre op en Enn gaangen. Normalerweis hätt d'Constitutioun vun de Montagnards, déi en Suspens war, missen a Kraaft trieden, mä aus Angscht vun enger jakobinescher Reaktioun gouf all Iddi vun enger direkter Demokratie verworf. Et koum zu engem neie Projet, der Constitutioun vum *[[Directoire]]*. Deen Text, dee sech gréisstendeels un der Constitutioun vu 1791 inspiréiert huet, huet eng kloer Gewaltentrennung virgesinn.

Sou gouf en Zweekummersystem an d'Liewe geruff mat: 
* dem **Conseil des Cinq-Cents**;
* dem Conseil des Anciens.
D'Exekutiv louch an den Hänn vun engem *Directoire* vu fënnef Memberen.

D'Iddi vum *Conseil des Cinq-Cents*, déi vum Sieyès opgegraff ginn ass, huet duebel Originnen:
* Engersäits gouf den anticke Rot vun Athen imitéiert, d*'[[Boulè]]*, déi d'griichesch Demokratie garantéiert hat.
* Op der anerer Säit gouf den englesche System vun dëser Zäit kopéiert. Dëse System hat - an huet nach haut - en Ënnerhaus (*[[House of Commons]]*) an en Uewerhaus (*[[House of Lords]]*).

De Conseil huet aus 500 Membere bestanen, déi nom Zensus-Walrecht gewielt goufen. D'Memberen hu missen iwwer 30 Joer al sinn, an op d'mannst schonn 10 Joer op franséischem Territoire wunnen. All Joer gouf een Drëttel vum Conseil erneiert. Seng Aufgabe ware Gesetzestexter opsetzen, a Resolutioune stëmmen, déi dann un de Conseil des Anciens weidergereecht goufen. Ausserdeem huet de Conseil des Cinq-Cents d'Lëscht mat de Kandidate fir d'Wal vun de fënnef Direkteren zesummegestallt.

De System huet awer net richteg funktionéiert. D'Gewaltentrennung war ze strikt, an d'Direkteren hate sech éiweg mat de Conseilen an den Hoer, déi och ënnerdenaner net ëmmer eens gi sinn. Mam Staatsstreech vum Bonaparte ass d'Ära vum *[[Directoire]]* op en Enn gaangen, a mat him déi zwee Conseilen.

## Um Spaweck
*  Artikelen 73-81 vun der Constitutioun vum Joer III zum ''Conseil des Cinq-Cents''
NGC 2366

Den **NGC 2366** ass eng irregulär Galaxie, déi ronn 11,43 Millioune Liichtjoer vun der Äerd ewech ass. D'Galaxie NGC 2366 läit am Stärebild Camelopardalis (Giraff).

## Entdeckung
D'Galaxie NGC 2366 gouf den 3. Dezember 1788 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
*  Hubble Space Telescope
*  Astromony Picture of the Day
*  M81-Gruppe bei Atlas of the Universe
*  M81-Gruppe bei SEDS
*  DSS Images for NGC 2300 through NGC 2399
*  SEDS
*  NASA/IPAC EXTRAGALACTIC DATABASE
Chenois

* Chenois, eng franséisch Gemeng am Departement Moselle.
* Chenois, eng Sektioun vun der belscher Gemeng Virton.
Jallaucourt

**Jallaucourt** ass eng franséisch Uertschaft a Gemeng am Departement Moselle an der Regioun Grand Est.
Arrondissement Thionville-Est

Den **Arrondissement Thionville-Est** ass eng fréier franséisch administrativ Andeelung am Museldepartement an der Regioun Grand Est.

Den Haaptuert war Diddenuewen.

Den Arrondissement huet sech aus sechs Kantonen zesummegsat:

* Canton de Cattenom
* Canton de Metzervisse
* Canton de Sierck-les-Bains
* Canton de Thionville-Est
* Canton de Thionville-Ouest
* Canton de Yutz
Canton de Metzervisse

De **Canton de Metzervisse** ass eng franséisch administrativ Andeelung am Arrondissement Thionville-Est, Museldepartement an der Regioun Grand Est.

Den Haaptuert ass Metzervisse.

## Gemengen am Kanton
Budling

**Budling** ass eng franséisch Uertschaft a Gemeng am Departement Moselle an der Regioun Grand Est.

Am Uert, deen zum Arrondissement vun Diddenuewen-Ost gehéiert, liewen 157 Awunner (Stand 1999).
Premier Empire

De **Premier Empire** (**Éischt Keeserräich**) war de Regimm dee vum Napoleon Bonaparte a Frankräich agefouert gouf, fir de *[[Consulat]]* z'ersetzen. D'Keeserräich huet vum 18. Mee 1804 bis zum Abrëll 1814 gedauert. Nom Napoléon gouf d'Bourbonendynastie nees restauréiert, a gouf nëmmen duerch déi kuerz Episod vun de Cents-Jours vum 20. Mäerz bis 22. Juni 1815 ënnerbrach.

De Referendum vum 6. November 1804 huet de Passage zum *Premier Empire* legitiméiert. Den Napoleon Bonaparte huet sech den 2. Dezember 1804 an der Kathedral Notre-Dame zum Keeser ënner dem Titel *[[Napoleon Bonaparte|Napoléon I.]]* gekréint.

## Um Spaweck
Distroff

**Distroff** ass eng franséisch Uertschaft a Gemeng am Departement Moselle an der Regioun Grand Est.

**Beschreiwung vum Wopen:**

*De gueules au chef d'argent chargé de trois fusées accolées de sable*.
IC 418

Den **IC 418** ass ee planetareschen Niwwel an der Mëllechstrooss, dee ronn 2000 Liichtjoer vun eis ewech ass. Säin Duerchmiesser ass 0,3 Liichtjoer.
 
Deen anere gebräichlechen Numm „**Spirographniwwel**“ (englesch *Spirograph Nebula*) kënnt dohier well en déi selwecht Faarfmusteren huet, wéi déi, déi de Spirograph mécht. Dëse Phenomeen ass nach net verstanen.

Ënnersich weisen, datt den haitegen Zentralstär virun e puer Millioune Joren e Stär wéi eis Sonn war.

Virun e puer dausend Joer ass den nukleare Brennstoff zu Enn gaangen, an de Stär huet sech zu engem roude Ris entwéckelt, dee schliisslech ausgebrannt ass a säi baussenzege Mantel ofgestouss huet.

Als Rescht ass e Wäissen Zwerg bliwwen, deem säin ultraviolett Liicht d'Atomer vum Niwwel ugereegt an un d'Liichte bréngt.

Den Niwwel gouf am Joer 1891 vum Williamina Fleming entdeckt.

**[[Koordinaten]]** (Equinoxe J2000.0)
* Rektaszensioun: 05 27 28,2
* Deklinatioun: -12° 41' 50"

## Kuckt och
* Index-Katalog
* Messier-Katalog
* NGC-Katalog

## Um Spaweck
*  IC 418 - STScI-Pressemitteilung
*  Planetarische Nebel - IC 418
Asterismus (Astronomie)

Als *Asterismus* (vum laténgeschen *astrum* (griichesch: ἄστρον *astron* „Stärebild, Stär“) gëtt an der Astronomie eng speziell Konstellatioun vu Stäre bezeechent, déi, mat Verbindungslinne (d*'[[Stärenzuch|Stärenzich]]*) verbonnnen e bestëmmt opfällegt Bild erginn an den Numm vun enger Saach oder vun enger Figur droen. En Asterismus ass haut den Deel vun engem oder méi vun den IAU-Stärebiller. Si gëllen awer net offiziell als Stärebiller.

Och historesch Stärebiller, déi fréier op Stärekaarte verzeechent waren, wéi z.&nbsp;B. d'Stärebild „Schëff Argo“, ginn als Asterisme bezeechent; geneesou unerkannt Biller, déi haut nach landleefeg benotzt ginn: Bekannt Beispiller sinn de *Grousse Won*, en Deel vum Stärebild Ursa Major, de *[[Summerdräieck]]* oder de *[[Wantersechseck]]*.

Donieft gëtt et a gouf et an der Himmelskartéierung|vun anere Kulturen, wéi an der aler indescher oder chineesescher Astronomie oder bei de Mayas, Stärebiller, wou ganz aner Figuren erkannt goufen.
## Um Spaweck
*  Koodinaten.de - Asterismen a Stärebiller vun anere Kulturen
Lëscht vun den IC-Objeten

An der Tabell hei drënner ass eng Auswiel vun IC-Objeten, fir déi et deelweis ausféierlech Artikele gëtt.

All Date si fir d'Equinoxe J2000.0 uginn.

## Legend
### Ofkierzungen

## Nr. 1 bis 1000

## Nr. 1001 bis 2000

## Nr. 2001 bis 3000

## Nr. 3001 bis 4000

## Nr. 4001 bis 5000

## Nr. 5001 bis 5386

## Kuckt och
* Index-Katalog
* Messier-Katalog
* NGC-Katalog

## Um Spaweck

*  NGC-Index
*  Interaktiven NGC Katalog
*  Den NGC/IC Projet
*  Geschicht vun den NGC/IC Katalogen
Klang

Der Begrëff **Klang** huet e puer Bedeitungen:

*E Schallsignal: Klang (Frequenz).
*Eng franséisch Uertschaft a Gemeng am Departement Moselle a Loutrengen: Klang (Moselle)
*Eng Stad a Malaysia: Klang (Stad).
*Eng Hafestadt a Malaysia: Port Klang.
*E Floss a Malaysia: Klang (Floss).
*Eng Industrieregiou a Malaysia: Klang Valley.
*E Krich an der Géigend vun der Stadt Klang, Klang-Krich.
Dieter D

Den **Yves Desquiotz**, gebuer de 6. Dezember 1968 zu Esch-Uelzecht, besser bekannt als **Dieter D**, ass e lëtzebuergeschen Entertainer.

## Biographie
Den "Dieter" huet als Kand Solfège a Klarinett geléiert, am Alter vun 12 Joer koum nach Batterie mat dobäi. Scho mat 15 Joer huet den Dieter ugefaangen Danzmusek ze spillen. An huet sech am Alter vun 21 Joer nach dru ginn, fir Keyboard ze spillen.

1999 hat den Dieter een Optrëtt bei SAT 1 an duerno bei 9Life, wou hien als Comedien opgetrueden ass. Vum Januar 2000 u war hie 6 Joer laang bei den RTL-Déckkäpp.

Vun 2002 bis 2007 ass den Dieter zesumme mat sengem Kolleeg Guy Lepage reegelméisseg als Komiker-Duo Desquiotz & Lepage opgetrueden.

Am Januar 2004 huet den Dieter an enger Produktioun mam Jang Linster seng éischt Party-CD mam Titel *"Wondervull"* op de Maart bruecht.

Am Januar 2006 koum do dem Dieter seng zweet CD mam Titel "*Fräi Nuet*" op de Marché, wou sech den Titel "*Mir hu kee Béier méi*" als Fues- a Partyhit 2006 duerchgesat hat.

Nieft Optrëtter um "Piccobello" oder op der "RTL Fiesta" stoung den Dieter dann och mat Sänger a Gruppe wéi Mickie Krause, Peter Wackel, Olaf Henning, Hermes House Band asw. zesummen op der Bün.

2007 huet den Dieter D, zesumme mam Rom Bernard, Sänger vu Cool Feet an dem Profi-Museker Beranrd Wrincq seng CD "*Partyalarm*" produzéiert. Dorop sinn Titele wéi "*Null Promill*", "*De bloen Hirsch*" oder "*Volare*".

## Discographie

### Albumen Yves Desquiotz & Guy Lepage
*2002: *Eis CD*
*2003: *Déi Zweet*
*2004: *Dieter Desquiotz a Guy Anderrs (D&G)*
*2005: *Chagrin d'Amour*
*2006: *5 Joer Comedy*

### Maxi-CDen Yves Desquiotz & Guy Lepage
*2003: *Ech wëll nëmmen de Jérôme*

### Albumen Dieter Desquiotz / Dieter D
*2004: *Wondervull*
*2006: *Fräi Nuet*
*2007: *Partyalarm*
*2008: *Vu Lëtzebuerg op Palma*
*2009: *Elo brennt de Bam*
*2010: *10 Meter Party*
*2011: *Awer secher daat*
 
Maxi Cd Dieter-DE

*2007: "Die Sonne scheint uns alle aus dem Arsch"
*2007: "Schick ihm zum Teufel"
* 2007: "Schneiflack"

## Um Spaweck
D'Websäit "dieter.lu"
Canner

D**'Canner** ass e Waasserlaf am franséischen Departement Moselle.

D'Canner entsteet aus dem Zesummefloss vun 3 Baachen, nërdlech vu Saint-Hubert, a leeft vun do un no Norde fir bei Kettenuewen an d'Musel ze lafen.

### Uertschaften un der Canner

Aboncourt - Hombourg-Budange - Kédange-sur-Canner - Buding - Inglange - Elzange - Kœnigsmacker.
Kinnekräich Piemont-Sardinien

D**'Kinnekräich Piemont-Sardinien** ass 1720 aus dem Kinnekräich Sardinien entstanen, wéi d'Haus Savoie-Piemont Sardinien vun Éisträich am Tosch géint Sizilien krut, a säin Herrschaftsusproch vun do un op de Besëtz vun dësem Tosch gestäipt huet.

D'Kinnekräich huet eng wichteg Roll an den italieenesche Vereenegungskricher nom Wiener Kongress, dem sougenannte *[[Risorgimento]]*, gespillt, an huet sech um Krimkrich géint Russland op de Säite vun der Allianz tëscht Frankräich an England mam Osmanesche Räich bedeelegt. Heiduerch konnt d'Kinnekräich d'Ënnerstëtzung vu Frankräich a spéider och Preisen gewannen, fir duerno am Sardinesche Krich d'Éisträicher, déi duerch de Krimkrich geschwächt waren, bei der Schluecht vu Solferino aus bal ganz Norditalien ze verdreiwen. Doduerch gouf de Wee zur italieenescher Eenegung fräi, de Victor-Emmanuel II. vu Piemont-Sardinie gouf 1861 zum éischte Kinnek vum vereenegten Italie gekréint.

D'Kinnekräich Piemont-Sardinien ass domat am neie Kinnekräich Italien opgaangen.

## Kinneke vu Piemont-Sardinien

* 1720-1730: Victor-Amédée II. vun der Savoie;
* 1730-1773: Charles-Emmanuel III. vun der Savoie;
* 1773-1796: Victor-Amédée III. vun der Savoie;
* 1796-1802: Charles-Emmanuel IV. vun der Savoie;
* 1802-1821: Victor-Emmanuel I. vun der Savoie;
* 1821-1831: Charles-Félix vun der Savoie;
* 1831-1849: Charles-Albert vun der Savoie;
* 1849-1861: Victor-Emmanuel II. vun der Savoie duerno Kinnek vun Italien am Joer 1861.
Metzeresche

**Metzeresche** ass eng franséisch Uertschaft a Gemeng am Departement Moselle an der Regioun Grand Est.

Am Uert, deen zum Arrondissement vun Diddenuewen-Ost gehéiert, liewe 674 Awunner (Stand 1999).
Oudrenne

**Oudrenne** ass eng franséisch Uertschaft a Gemeng am Departement Moselle an der Regioun Grand Est.

**Beschreiwung vum Wopen**:
*De gueules à la clef contournée d'or en pal, une crosse d'argent brochant en bande.*
Montrequienne

**Montrequienne** ass eng franséisch Uertschaft an der Gemeng Rurange-lès-Thionville am Museldepartement.

## Geschichtleches
Montrequienne war bis 1812 eng onofhängeg Gemeng an ass dunn an d'Gemeng Rurange integréiert ginn.
Ci-devant

D**'Ci-devants** ware fréier Adeleg a Frankräich nom Ofschafe vun de Privileegien. Am 17. an am 18. Joerhonnert gouf de Begrëff och scho benotzt, fir Leit ze designéieren, déi hire Besëtz verluer haten.
Logne (Moselle)

** Logne** (lb: *Lensen*) ass eng Uertschaft an der Gemeng Rurange-lès-Thionville a war bis 1812 eng eegestänneg Gemeng am Museldepartement.

Zu Logne gouf et fréier e Schlass mat engem grousse Bauerenhaff. Haut ass just nach den Haff Rescht. Logne war fréier eng grouss Par zu där d'Uertschaften Ay, Bousse a Blettange gehéiert hunn.

Duerch Logne geet de Kiem vu Metz op Tréier.

#### Quellen

*  Statistiques de la Moselle vum Veronnais (1844)
Polarstär

De **Polarstär** ass deen hellste Stär (α) am Stärebild *[[Ursa Minor (Stärebild)|Ursa Minor]]* (och am Volleksmond *Klenge Won* genannt). Hien ass no beim Nordpol vum Stärenhimmel (Himmelsnordpol).

Fir dëse Stär si vill Nimm iwwerliwwert, wat seng grouss Bedeitung an de verschiddenste Kulturkreesser erëmspigelt: **Stella Polaris** oder nëmme **Polaris** souwéi **Nordstär**; bei de Griiche vun der Antiquitéit huet hie **Phoenice** („de Phönizesche“) geheescht, aner Nimm sinn *Alruccabah* (arabesch *al-Rukkabah* „de Reider“), *Angel Stär*, *Cynosaura*, *Cynosura* (griichesch Κυνόσουρα „Schwanz vum Hond“), *Lodestar*, *Mismar*, *Navigatoria*, *Tramontana*, *Yilduz* (tierkesch *[[:tr:yıldız|yıldız]]* „Stär“) a *Poljarnaja*. Déi systematesch Bezeechnung an der Astronomie ass α&nbsp;Ursae Minoris oder kuerz α&nbsp;UMi.

De Polarstär ass en Dräifachstäresystem (Stand: 01.2006): *Polaris A*, *Polaris Ab* an *Polaris B*. Polaris A ass en Iwwerris an ongeféier 2.000-mol sou hell wéi eis Sonn. De Polaris A gehéiert zu den Cepheiden an ass gläichzäiteg den nooste vun dëse Stären. De Polaris Ab ass en Zwergstär, deen de Polaris A an engem Ofstand vun zirka 3 Milliarde Kilometer a ronn 30 Joer ëmkreest.

## Date vum Polarstär

De Polarstär ass nëmme ronn 0,7° vum nërdlechen Himmelspol ewech an ass dofir op der nërdlecher Nordhallefkugel vun der Äerd d'ganzt Joer ze gesinn (zirkumpolar), op der Südhallefkugel dogéint kann hien net gesi ginn.

Säi Géigestéck op der Südhallefkugel ass de Stär Polaris australis, am Stärebild Octans als *Sigma Octantis* notéiert.

## Um Spaweck
*  extrasolar-planets.com - Polaris
*  Demonstration der Präzession (ganz interessant Java)
*  www.wissenschaft.de: Astronomen fotografieren den bislang nur theoretisch bekannten kleinsten Angehörigen des Dreiergespanns
*  ''North Star's Unseen Companion Photographed''
Lost (Televisiounsserie)

**Lost** ass eng US-amerikanesch Televisiounsserie, déi vun de vergaangenen a géigewäertege Schicksaler vu den Iwwerliewende vun engem Fligerofstuerz op enger Insel am Pazifik handelt. Se ass an den USA am September 2004 ugaangen a gëtt zanter Oktober 2004 och am däitschsproochege Raum gewisen. Ënner anerem huet d'Serie en Emmy an der Kategorie "Bescht Dramaserie 2005" gewonnen.

## Erzielerstil

A jiddwer Folleg kritt de Nokuckert mat enger Abberzuel vu Réckblécker (sougenannt "Flashbacks") en Abléck an d'Vergaangenheet vun de Protagonisten. D'Réckblenden erklären dacks d'Verhale vun de Personnagen op der Insel. De Nokuckert gëtt doduerch och gewuer, wéi déi betreffend Persoun op d'Insel koum, resp. wéi et dozou koum, datt grad dëse Fliger geholl gouf. Dacks begéine sech eenzel Haaptcharakteren an de Réckblenden op eneen.

## Handlung

### Éischt Staffel

Den Ofstuerz vum Vol 815 vun der Oceanic Airlines, dee vum Sydney op Los Angeles ënnerwee war, hunn 48 Mënschen iwwerlieft. Se fanne sech um Strand vun enger verlooss wierkender Insel erëm. Well d'Chance op eng séier Rettung ëmmer méi kleng gëtt, mussen d'Iwwerliewend sech organiséieren, zemools well se enger Rëtsch vun Erausfuerderungen a Geforen ausgesat sinn. Se mussen erkennen, datt se nëmmen iwwerliewe kënnen, wa se kooperéieren.

### Zweet Staffel

### Drëtt Staffel

### Iwwerliewend

### D'Bedeitung vun den Zuelen

## Personnagen

### Haaptpersonnagen

### Niewepersonnagen

* Fredric Lehne als Marshal Edward Mars
* L. Scott Caldwell als Rose
* Kimberley Joseph als Cindy
* John Terry als Dr. Christian Shephard
* Mira Furlan als Danielle Rousseau
* William Mapother als Ethan Rom
* Kevin Tighe als Anthony Cooper
* Julie Bowen als Sarah
* M. C. Gainey als Tom / Zeke / Mr. Friendly
* François Chau als Dr. Marvin Candle / Dr. Mark Wickman (ab der Zweeter Staffel)
* Sam Anderson als Bernard (ab Staffel 2)
* Tania Raymonde als Alexandra Rousseau (ab der Zweeter Staffel)
* Katey Sagal als Helen (Staffel 2)
* Sonya Walger als dem Desmonds seng Frëndin Penelope Widmore, genannt Penny

## Produktiounsteam

Zu de Produzente vu Lost gehéieren: 

## Quellen
**Offiziell Säiten an Hannergrondinformatiounen**
* Offiziell Websäit vun ABC
* Offiziell Websäit vu ProSieben

**Wiki**
* Lostpedia

**Fansäiten**
* Lost-Fans.de
* Lost-Board.de

**Episodeguide**
* fernsehserien.de
* SF Radio - Episodeguide mat Kriticken

## Um Spaweck
Boust

**Boust** ass eng franséisch Uertschaft a Gemeng am Departement Moselle an der Regioun Grand Est.

D'Gemeng, déi zum Arrondissement Diddenuewen gehéiert, huet 1.052 Awunner (Stand 2008), déi *Boustois* genannt ginn.

* Usselskirch

## Um Spaweck

* Offiziell Websäit vun der Gemeng Boust
Breistroff-la-Grande

**Breistroff-la-Grande** ass eng franséisch Uertschaft a Gemeng am Departement Moselle an der Regioun Grand Est.

Den Uert, deen zum Arrondissement Diddenuewen gehéiert, huet 792 Awunner (Stand 2020).

Zu der Gemeng gehéieren d'Uertschafte Boler an Évange.

## Kuckeswäertes
* D'Kierch zu Breistroff-la Grande
* D'Kapell zu Boler
* D'Kräiz zu Évange
* De Monument aux morts zu Breistroff
NGC 4605

Den **NGC 4605** ass eng Balkespiralgalaxie am Stärebild Ursa Major.

## Entdeckung
D'Galaxie NGC 4605 gouf den 19. Mäerz 1790 vum däitsch-britteschen Astronom Wilhelm Herschel entdeckt.

## Kuckt och
* Index-Katalog
* Messier-Katalog
* NGC-Katalog

## Um Spaweck

*  DSS Images for NGC 4600 through NGC 4699
*  SEDS
*  NASA/IPAC EXTRAGALACTIC DATABASE
Canton de Cattenom

De **Canton de Cattenom** war eng franséisch administrativ Andeelung am fréieren Arrondissement Thionville-Est, Museldepartement an der Regioun Grand Est mat Kettenuewen als Haaptuert.

## Gemengen am Kanton
Boler

**Boler** ass eng franséisch Uertschaft an der Gemeng Breistroff-la-Grande am Departement Moselle an der Regioun Grand Est.

## Kuckeswäertes

*D'Kapell vu Boler
Usselskirch

Den **Tuerm vun der Usselskirch**, deen um Terrain vun der Gemeng Boust am Departement Moselle steet, gouf fir d'éischt am 11. Joerhonnert offiziell ernimmt.

Den Tuerm war e Klackenturem vun enger romanescher Kierch, déi vu Benediktiner vun der Sankt Maximäin-Abtei vun Tréier opgeriicht gouf. An den Inventaireslëschte vun der Abtei vum Joer 1023 war d'Kierch als *Lutzelen Kirche* an 1182 als *Lutzelenkiricha* ze fannen.

Um Enn vum 18. Joerhonnert war se d'Parkierch vun enger Rëtsch Dierfer ronderëm, Boust, Breistroff, Boler, Évange, Haute- a Basse-Parthe a Roussy. Well d'Kierch riskéiert huet zesummenzefalen, gouf se 1880, bis op de Klackentuerm ofgerappt, an et gouf eng nei op der selwechter Plaz gebaut, där hire Klackentuerm duebel sou héich war. Déi nei hat e Schëff mat Plaz fir 600 Leit. Donieft goufen nach e Paschtoueschhaus an eng Schoul opgeriicht.

Am Mee 1940 gouf d'Kierch vun Artillerieschëss komplett zerstéiert. Just den alen Tuerm hat iwwerlieft. E gouf *Monument historique* klasséiert fir an de 70er Jore restauréiert ze ginn.

Vun de 14 Statioune vun engem Kräizwee, deen am 17. Joerhonnert aus Kalleksstee geha gouf, sinn der nach aacht erhalen. Déi stinn haut virum Tuerm.
## Um Spaweck
* Privat Websäit La tour Usselskirch de Boust
Escherange

**Escherange** gehéiert zanter 1769 zu Frankräich an ass eng franséisch Uertschaft a Gemeng am Departement Moselle an der Regioun Grand Est.

Den Uert, deen zum Arrondissement Diddenuewen gehéiert, huet 690 Awunner (Stand 2020).

Um Territoire vun der Gemeng gëtt et e ganze Koup vu Befestigungsanlage vun der Maginotlinn, mat am Ganze 4 Kasematten, 2 Bunkeren an eng grouss Festung, de Fort de Molvange. Dat war och de Grond, datt Escherange am 2. Weltkrich bal komplett zerstéiert gouf.

Am Joer 1811 ass d'Nopeschduerf Molvange (*Muelweng*) an d'Gemeng Escherange opgeholl ginn.
Conseiller (Lëtzebuerg)

De **Conseiller**, och **Gemengeconseiller** oder **Gemengerot** genannt, ass e Member vum Gemengerot a gëtt zu Lëtzebuerg direkt vun de Wieler aus der Gemeng gewielt.

D'Zuel vun de Conseilleren am Gemengerot hänkt vun der Awunnerzuel an der Gemeng of. An enger lëtzebuergescher Gemeng sinn tëscht 7 (bei Gemenge mat bis zu 999 Awunner) a 19 (bei Gemenge mat 20 000 a méi Awunner) Conseilleren am Gemengerot. Eng Ausnam ass d'Stad Lëtzebuerg, wou d'Zuel vun de Conseilleren am Gemengerot zanter 1964 op 27 festgeluecht ass. D'Membere vum Schäfferot (de Buergermeeschter an d'Schäffen) si bei der Zuel vun de Conseillere mat abegraff.

## Um Spaweck
*Guichet.lu ''Être candidat aux élections communales''
*Elections des membres du conseil communal
Gavisse

**Gavisse** ass eng franséisch Uertschaft a Gemeng am Departement Moselle an der Regioun Grand Est.

Den Uert, deen zum Arrondissement Diddenuewen gehéiert, huet 507 Awunner (Stand 1999).

## Geographesches
*Gavisse läit ronn 1&nbsp;km vun der Musel ewech, op enger Héicht vun tëscht 148 an 180 Meter an huet eng Fläch vu 415 ha.
*Gavisse ass duerch *D 62* nord-westlech mat Fixem verbonnen an süd-ëstlech iwwer d'Muselbréck vu Malling mat där Gemeng.
**D 64* féiert op Berg-sur-Moselle, dat ëstlech läit.

## Demographesches
D'Awunnerzuel geet lafend erop:
*1982: 318
*1990: 467
*1999: 507

## Noperschaft
No bei Gavisse leie follgend Gemengen:
*Fixem, 1,5&nbsp;km
*Malling, 2&nbsp;km
*Berg-sur-Moselle, 2,1&nbsp;km
*Haute-Kontz, 2,8&nbsp;km
*Cattenom, 3,3&nbsp;km

## Kuckeswäertes
*D'Kierch St. Antoine vu Gavisse

*Lëscht vun den Uertschafte bei der Musel
Hagen (Moselle)

**Hagen**, op Lëtzebuergesch **Hoen**, ass eng franséisch Uertschaft a Gemeng am Departement Moselle an der Regioun Grand Est.
D'Duerf gehéiert zanter 1769 zu Frankräich.

Den Uert, deen zum Arrondissement Diddenuewen gehéiert, huet 354 Awunner (Stand 2020).

Hoen ass eng Grenzuertschaft mat Lëtzebuerg an huet fréier zur Par Fréiseng gehéiert. Haut ass Hoen nach direkt mat Lëtzebuerg verbonnen duerch e Feldwee dee vun Helleng iwwer d'Autobunn A13 op Hoen geet.

### Kuckeswäertes
*Neigothesch Välteskapell vun 1866 déi d'Kapell vu 1727 ersat huet. Architekt war e gewësse Jacquemin vu Metz, an den Entreprener de François Legrand vu Rëttgen.
*Monumentaalt Kräiz vun ëm 1740 (um Kräiz sinn nëmmen déi dräi éischt Zifferen ze liesen). D'Kräiz dat 3,82 Meter héich ass, gëtt den Ateliere *Greff* vun Altwis zougeschriwwen.
*Bauerenhaff aus dem 18. Joerhonnert an der *Rue de la Chapelle*.
Canton de Yutz

De **Canton de Yutz** ass eng franséisch administrativ Andeelung am Arrondissement Thionville am Museldepartement an der Regioun Grand Est.

Den Haaptuert ass Yutz.

## Gemengen am Kanton

* Basse-Rentgen
* Berg-sur-Moselle
* Beyren-lès-Sierck
* Boust
* Breistroff-la-Grande
* Kettenuewen
* Entreng
* Escherange
* Iewrengen
* Fixem
* Gavisse
* Hoen
* Grouss-Hetteng
* Illange
* Kanfen
* Munnhuewen
* Mondorff
* Pëttleng
* Roudemaacher
* Rëttgen
* Wuelmereng
* Yutz
* Zoufftgen
John Flamsteed

De **John Flamsteed**, gebuer den 19. August 1646 zu Denby/Derbyshire, a gestuerwen den 31. Dezember 1719 zu Greenwich, war en engleschen Astronom.

## Liewen
De Flamsteed war Diakon an huet am Derbyshire gelieft bis hien op London beruff gouf. De 4. Mäerz 1675 gouf hie mat engem kinneklechen Dekreet zum *The King's Astronomical Observator*, »Astronomeschen Observateur vum Kinnek« ernannt. Hie war den éischten *Astronomer Royal* (»Kinneklechen Astronom«) a krut eng Rent vun 100&nbsp; Pond am Joer.

Op säi Virschlag gouf 1675 e weidere kinneklechen Dekreet ugeholl: d'Grënnung vum Royal Greenwich Observatory, wou de Flamsteed am August de Grondstee geluecht huet. Am Februar 1676 gouf hie Member vun der Royal Society an am Juli ass hien an den Observatoire geplënnert, wou hie gelieft huet bis hien 1684 zum Paschtouer vun de Pare Burstow an Surrey beruff gouf. Dëse Beruff, an deen als *Astronomer Royal*, huet hie bis zu sengem Doud ausgeféiert. Am Joer 1720 gouf hien zu Burstow begruewen.

De Flamsteed ass och fir säi Sträit mam Isaac Newton bekannt, deen deemools President vun der *Royal Society* war. De Newton huet versicht, e puer Observatioune vum Flamsteed ze klauen an als seng eegen auszeginn, wat him mat Hëllef vun engem kinneklechen Edikt och gelongen ass. De Newton huet d'Observatioune vum Flamsteed publizéiert ouni de Flamsteed als Entdecker ze nennen. Joren duerno huet de Flamsteed déi meescht Kopië vun de Bicher zeréckkaaft an ëffentlech virum Royal Observatory verbrannt.

Zu Éiere vum Flamsteed gouf spéider e Krater um Mound no him genannt.

## Wëssenschaftlech Aarbecht

De Flamsteed huet d'Date vu ronn 2.800 Stären, déi iwwer England ze gesi sinn, gesammelt. Hien hat se zum gréisstem Deel mat Instrumenter observéiert, déi hie selwer gebaut hat. Hien hat e System entwéckelt fir eng systematesch Benennung mat de sougenannte Flamsteed-Nummeren, deen och haut nach gebraucht gëtt.

An de Joren 1666 an 1668 berechent de Flamsteed d'Sonnendäischterten prezis viraus. Hie mécht och déi éischt Observatioun vum Planéit Uranus, deen hien allerdéngs fir e Stär gehalen huet an als 34&nbsp;Tauri a säi Stärekatalog opgeholl huet.

## Um Spaweck
*  http://www.seds.org/messier/xtra/bios/flamsteed.html
*  http://www.mhs.ox.ac.uk/tycho/flam.htm

## Kuckt och
Flamsteed-Bezeechnung

D**'Flamsteed-Bezeechnunge** ginn an der Astronomie parallel zu de Bayer-Bezeechnunge fir d'systematesch Benennung vu Stäre gebraucht. Si goufe vum britteschen Astronom John Flamsteed agefouert.

D'Bezeechnung besteet aus der **Flamsteed-Nummer** mat dem Geenitiv vum laténgeschen Numm vum Stärebild, wou de Stär läit, z.&nbsp;B. 13&nbsp;Lyrae oder 23&nbsp;Ursae Maioris. Genee sou gebräichlech ass d'Ofkierzung vum Stärennumm duerch dräi Buschtawen, z.&nbsp;B. 13&nbsp;Lyr, 23&nbsp;UMa.
De Flamsteed nummeréiert déi mat bloussem A siichtbar Stären opsteigend no Rektaszensioun; wéinst der Prezessioun ass dës Reiefolleg an der Tëschenzäit awer plazeweis duerchbrach.

Déi Aart vu Bezeechnung daucht fir d'éischt am Flamsteed sengem Buch *Historia coelestis Britannica* op, dat 1712 vum Edmond Halley an dem Isaac Newton publizéiert gouf, awer ouni d'Zoustëmmung vum Flamsteed. No dem Flamsteed sengem Doud koum 1725 eng vum Halley vergréissert Editioun. D'Flamsteed-Nummere waren am 18. Joerhonnert beléift a ginn och haut nach gebraucht, wou keng Bayer-Bezeechnung fir e Stär existéiert. Well de Flamsteed seng Observatiounen nëmme vu Groussbritannien aus gemaach huet, sinn nëmmen déi Stären a sengem Katalog, déi ee vun do aus gesäit.

## Kuckt och
* Astronomesch Katalogen
Évrange

**Évrange**, op Lëtzebuergesch **Iewrengen**, ass eng franséisch Grenzuertschaft a Gemeng am Departement Moselle an der Regioun Grand Est. Si mécht d'Grenz mat Lëtzebuerg bei Fréiseng.

D'Duerf gouf am Joer 963 fir d'éischt als Ebiringon ernimmt, a war no dem Wiener Kongress eng lëtzebuergesch Exklav op franséischem Gebitt. Den 28. Mäerz 1820 huet Lëtzebuerg d'Uertschaft u Frankräich zeréckginn.

Den Uert, deen zum Arrondissement Diddenuewen gehéiert, huet 191 Awunner .

Évrange läit béidsäiteg vun der franséischer RD53 fréier Nationale 53 an domat op der Voie de la Liberté.

Korjéis ass datt et zu Iewrengen zwou Maarke mat dem selwechte Numero gouf, an zwar N° 26. Eng dovu stoung praktesch op der Grenz an déi aner 300 Meter dovun ewech an der Uertschaft op der Gafel wou et op Präisch geet. Wéi am Joer 2009, wéinst dem Deklassement vun der Nationalstrooss d'Signalisatioun frëschgemaach gouf, goufen déi al bëtongs Kilometersteng vun der Voie de la Liberté duerch plastikser ersat, an et ass nëmme méi ee mat dem Numero 26 bliwwen.

## Nopeschuertschaften
* Fréiseng (Lëtzebuerg) am Norden
* Präisch am Osten
* Basse-Rentgen am Süden
* Hagen am Westen

## Um Spaweck
*  Plang vun Évrange op Mapquest
Illange

**Illange**, ass eng franséisch Uertschaft a Gemeng am Departement Moselle an der Regioun Grand Est.

An der Uertschaft, déi zum Arrondissement Thionville, am Kanton Yutz gehéiert, liewen 2.153 Awunner (Stand 1999).

Illange läit um rietsen Uwänner vun der Musel an um Territoire vun der Gemeng läit eng Festungsanlag vun der Maginotlinn, de Fort d'Illange.

## Literatur
*Patrick Grasser: *Illange, au passé simple*, 2004, Fensch Vallée, 220 S.

*Lëscht vun den Uertschafte bei der Musel
Schäfferot

De **Schäfferot** ass an de lëtzebuergesche Gemengen d*[[Regierung]]* um lokale Plang. Normalerweis besteet de Schäfferot aus dem Buergermeeschter an zwéi Schäffen, déi alleguer Member vum Gemengerot musse sinn. Grouss Gemenge kënnen awer och méi Schäffen hunn. De Buergermeeschter gëtt vum Groussherzog genannt, d'Schäffen aus de Stied vum Groussherzog, an déi aus deenen anere Gemenge vum Inneminister, ëmmer op Virschlag vun der Majoritéit vun de Conseilleren.

Nieft de kommunale Chargen handelt de Schäfferot a bestëmmte Fäll och als Organ vum Staat. Hien ass zoustänneg fir d'Ausféierung vun de Gesetzer a Reglementer op lokalem Plang.

De Schäfferot preparéiert d'Sëtzunge vum Gemengerot a suergt fir d'Publizéieren an d'Ausféiere vun den Decisiounen. Hie geréiert déi kommunal Aarbechten a iwwerwaacht d'Servicer vun der Gemeng.

Nom Artikel 107, Abschnitt (4) vun der Lëtzebuerger Constitutioun gëtt d'Gemeng ënner der Autoritéit vum Schäfferot administréiert, deem seng Memberen ënner de Conseilleren (de Membere vum Gemengerot) erausgesicht musse ginn: *"La commune est administrée sous l'autorité du collège des bourgmestre et échevins, dont les membres doivent être choisis parmi les conseillers communaux."*. Wat d'Bedéngungen un d'Nationalitéit vun de Membere vum Schäfferot ugeet, steet do: *"Les conditions de nationalité que doivent remplir les membres du collège des bourgmestre et échevins sont déterminées par une loi votée dans les conditions de l'article 114 al. 5 de la Constitution."*

Dës Bedéngunge sinn am Gemengegesetz ze fannen. Am Artikel 59 steet: *"Le bourgmestre est nommé par le Grand-Duc parmi les membres luxembourgeois du conseil communal..."* an am Artikel 39: *"Les échevins sont nommés, à savoir, ceux des villes par le Grand-Duc, et ceux des autres communes par le ministre de l'Intérieur, les uns et les autres à choisir parmi les membres luxembourgeois du conseil communal..."*. Fir Member vum Schäfferot ze ginn, als Buergermeeschter oder Schäffen, muss een also d'Lëtzebuerger Nationalitéit hunn.

## Um Spaweck
NGC 1332

Den **NGC 1332** ass eng Galaxie am Stärebild Eridanus.

D'Galaxie gouf den 9. Dezember 1784 vum däitsch-britteschen Astronom Wilhelm Herschel entdeckt.

## Kuckt och
Portal:Stad Lëtzebuerg

__NOEDITSECTION__

Portal vun der Stad Lëtzebuerg









[ änneren]











Aner Portaler

[ änneren]